200 ट्रॉली रेत का स्टॉक जब्त
शनिवार को पुलिस और प्रशासन ने संयुक्त कार्रवाई करते हुए नगर में काली रेत का अवैध भंडारण का जखीरा जब्त किया है। रेत माफियाओं ने रेत का भंडारण कब्रिस्तान में कर रखा था। यहां से अधिकारियों ने करीब 200 ट्रॉली रेत जब्त की है। भंडारण करने वालों पर एफआईआर भी दर्ज कराई जाएगी।
शनिवार को अतिरिक्त तहसीलदार महेश अग्रवाल, टीआई बीडी बीरा के नेतृत्व में राजस्व, पुलिस, नपा अमले ने मुखबिर की सूचना पर नगर के ताजपुरा रोड स्थित मस्जिद के पीछे कब्रिस्तान में रेत का बड़ी मात्रा में भंडारण होने पर संयुक्त कार्रवाई की। दोपहर के समय अमला इन स्थानों पर पहुंचा तो देखा कि पार्वती नदी से निकाली काली रेत के ढेर बड़ी मात्रा में लगे हुए हैं। अतिरिक्त तहसीलदार श्री अग्रवाल ने बताया कि रेत माफिया ने रेत का भंडारण कब्रिस्तान में कर रखा था।
पार्वती नदी सूखने के बाद जेसीबी मशीनों से जमकर उत्खनन किया गया था। उत्खनन के बाद रेत माफियाओं ने प्रशासन की नजरों से बचाने के लिए रेत का भंडारण कब्रिस्तान में कर दिया था। पुलिस-प्रशासन की संयुक्त कार्रवाई से रेत माफिया में हड़कंप मचा हुआ है।
रेत उत्खनन के समय नहीं हुई कार्रवाई
पार्वती नदी के सूखने के दौरान रेतीघाट पर दिन व रात में जमकर जेसीबी मशीन के जरिए उत्खनन किया गया था। इसकी सूचना प्रशासन को देने के बाद भी कोई कार्रवाई नहीं की गई थी।
भंडारण करने वालों पर होगी एफआईआर
अतिरिक्त तहसीलदार महेश अग्रवाल ने बताया कि नगर में पहले से ही धारा 144 लागू है, जिसके तहत अवैध रूप से रेत भंडारण करने वालों पर एफआईआर दर्ज कराई जाएगी। कब्रिस्तान से रेत जब्त कर नगर पालिका अमले के सुपुर्द की गई है।
दिनभर चली कार्रवाई
नगर के ताजपुरा रोड पर कार्रवाई के बाद अतिरिक्त तहसीलदार श्री अग्रवाल व टीआई श्री बीरा अमले के साथ नदी के आसपास इलाकों में रेत के अवैध भंडारण को तलाश करते रहे।
जुर्माना भी होगा
करीब 200 ट्रॉली रेत जब्त की गई है। उसने भंडारण किया था, उसके खिलाफ जुर्माना व एफआईआर दर्ज की जाएगी। -महेश अग्रवाल, तहसीलदार
ट्रॉलियों में भरवाई रेत
पुलिस-प्रशासन के अधिकारियों ने अपनी मौजूदगी में रेत को नपा की जेसीबी से ट्रैक्टर-ट्रॉलियों में भरवाई। तहसीलदार श्री अग्रवाल ने बताया कि यहां से करीब 200 के करीब ट्रॉली रेत जब्त की गई है।
काली रेत माफियाओं पर की कार्रवाई।
ताजपुरा रोड पर कब्रिस्तान में कर रखा था काली रेत का भंडारण
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva